Հատկանշական է, որ Սվիտալսկին անդրադարձել է նաև սփյուռքի մասնակցությանը Հայաստանում իշխանության ձեւավորման գործում։ Նկատենք, որ Սերժ Սարգսյանի իշխանության տարիներին էլ փորձ արվեց սփյուռքի մասնակցությամբ երկպալատ խորհրդարան հիմնել, սակայն հաջողությամբ չպսակվեց: Հնարավոր է՝ պատճառն այն է, որ սփյուռքի ներկայացուցիչների ընտրության արդյունավետ մեխանիզմ չգտան: Նախևառաջ թերևս պետք է սփյուռքի մասնակցության արդյունավետ մեխանիզմներ մշակվեն այդ հարցում հաջողության հասնելու համար։